OFF!

 Off! (stilisoitu OFF!) on yhdysvaltalainen hardcore punk- superyhtye, joka perustettiin Los Angelesissa Yhdysvalloissa vuonna 2009. Yhtyettä johtaa sen laulaja Keith Morris. 
Ura.
Yhtyeen perustaminen.
OFF!:n tarina sai alkunsa, kun Circle Jerks ja Black Flag -yhtyeiden entinen laulaja Keith Morris ryhtyi suunnittelemaan uutta bändiä. Uuden kokoonpanon muodosti Keith Morris, sekä Burning Brides -yhtyeen kitaristi Dimitri Coats, Redd Krossin basisti Steven Shane McDonald sekä Rocket From The Crypt ja Hot Snakes -yhtyeiden rumpali Mario Rubalcaba. Dimitri Coats oli aikaisemmin työskentellyt Circle Jerksin tuottajana. 
Morris ja Coats alkoivat kirjoittaa täysin uusia kappaleita ja – näin syntyi OFF! OFF! teki live-debyyttinsä vuoden 2010 South By Southwest Music Festival 2010 -tapahtumassa Austinissa, Teksasissa , ja sai ylistäviä arvioita intensiivisistä ja energisistä kappaleistaan – useampi kriitikko vertasi bändiä varhaiseen Black Flagiin. Ensimmäisessä Los Angelesin konsertissa esitettiin Raymond Pettibonin alkuperäinen taideinstallaatio keskustan varastotilassa. 
Ensimmäiset julkaisut.
Yhtyeen ensimmäinen julkaisu Off! oli 7" vinyyli-EP, nimeltään "1st EP," joka julkaistiin 13. lokakuuta 2010. Tämä EP yhdessä kolmen muun EP: n kanssa julkaistiin myöhemmin neljän 7 tuuman vinyylilevyn kokoelmana, jonka nimi oli "First Four EPs" 14. joulukuuta 2010. Kokoelma sisältää kuusitoista kappaletta ja sisältää Raymond Pettibonin kansitaidetta.Levyn julkaisi Vice Records ja levyltä löytyy kappale "Jeffrey Lee Pierce" joka on kirjoitettu Morrisin ystävän, The Gun Club-yhtyeen laulajan Jeffrey Lee Piercen muistoksi.
Heti tämän jälkeen yhtye palasi studioon ja julkaisi toukokuussa 2012 täyspitkän albumin, "OFF!" Yhtye pysyi aktiivisena kiertueilla, vaikkakin Morris piti välillä taukoja kiertääkseen toisen kokoonpanonsa, FLAG-nimellä esiintyvän Black Flagin entisten jäsenten kanssa. Vuonna 2013 he aloittivat työn toisen albuminsa parissa. Se äänitettiin kahdeksanraitaiseen analogiseen kelanauhurijärjestelmään heidän treenitilassaan, ja julkaistiin nimellä "Wasted Years" huhtikuussa 2014.Yhtye julkaisi huhtikuussa 2014 kolmannen albuminsa "Wasted Years". Albumin pituus oli 16 kappaletta.
Free L.S.D.
Viisi vuotta myöhemmin OFF! ilmoitti työstävänsä dokumentaarista elokuvaa ja siihen liittyvää albumia, molemmat työnimeltään "Watermelon". Bändin sanoin kyseessä oli “sci-fi punk rockumentary” Elokuvaa on määrä alkaa kuvata vuoden 2020 alkupuolella. OFF! käytti internetin joukkorahoitusta elokuvan ja levyn tuotannon rahoittamiseen, ja niiden oli tarkoitus ilmestyä vuonna 2020. Julkaisusuunnitelmat kuitenkin kariutuivat COVID-19-pandemian takia. Morris teki myös reunion-keikkoja Circle Jerksin kanssa. 
Vuonna 2021 OFF! teki paluun levyttämällä Metallican “Holier Than Thou” -kappaleen massiiviselle tribuuttialbumille "The Metallica Blacklist". Tämä äänitys esitteli myös OFF!:n uuden kokoonpanon: Steven McDonald ja Mario Rubalcaba olivat jättäneet bändin, ja heidän tilalleen tulivat basisti Autry Fulbright ja rumpali Justin Brown. Syyskuussa 2022, OFF! julkaisi kolmannen albuminsa, "Free LSD", Fat Possum Recordsilla, joka myös uudelleenjulkaisi heidän aikaisemman tuotantonsa. Julkaisua seurasi 26 keikan mittainen Yhdysvaltain-kiertue.
Vuonna 2023 julkaistiin OFF! - yhtyeen pitkäaikainen elokuvahanke. "Free L.S.D" - niminen komediaelokuva ilmestyi elokuvateattereihin ja suoratoistopalveluihin. Elokuvan pääosia esittää OFF!-yhtyeen jäsenet, jotka ovat myös käsikirjoittaneet elokuvan.
Yhteistyö Red Hot Chili Peppersin kanssa.
Off! on tehnyt runsaasti yhteistyötä Red Hot Chili Peppers -yhtyeen kanssa. Yhtyeen laulaja Anthony Kiedis on ollut Morrisin ystävä yli 30 vuoden ajan. Morris jopa tuurasi Kiedistä 80-luvulla, joka oli jättänyt huumeongelmien takia tulematta yhtyeensä esiintymiseen. Kiedis on ollut julkisuudessa innokas Off! -yhtyeen ihailija. Jokaisessa Red Hot Chili Peppersin "I'm with you" "world -kiertueen" konsertissa Kiedis on käyttänyt Off!-lippalakkia bändin mainostamiseksi. Hänellä on ollut samanlainen hattu päässään myös yhtyeensä musiikkivideoilla. Off! on myös toiminut Red Hot Chili Peppersin - kiertueilla lämmittelybändinä. Morris on todennut: “Olen tuntenut Anthonyn Red Hot Chili Peppers -yhtyeen alusta lähtien. Anthony ja Flea ovat ystäviäni ja jos haluan mennä ulos ja esiintyä joidenkin ystävieni kanssa, aion. Olen soittanut musiikkia yli 33 vuotta, ja minulla on ystäviä, jotka ovat erittäin suurissa yhtyeissä. Voisimme esiintyä illasta toiseen ihmisille, jotka tuntevat meidät, ja se olisi vitun mahtavaa, mutta osa työtämme on yrittää hieman kovemmin. Nuo ihmiset voivat vihata meitä, mutta ehkä he rakastavatkin meitä. On vain yksi tapa saada selville ja se on tehdä se.”